Désiré Albert Barre

Para outros artigos de persoas co mesmo apelido, véxase a páxina de homónimos Barre

Désiré Albert Barre, nado en París o 6 de maio de 1818 e finado na mesma cidade o 29 de decembro de 1878, foi un pintor, medallista e deseñador de moedas e de selos postais francés.

Foi designado como 18º gravador xeral de moedas de Francia en 1855, posto no que foi o sucesor do seu pai, Jacques Jean Barre e no que foi relevado en 1879 polo seu irmán máis vello, Jean Auguste Barre.

 Traxectoria 
Désiré Albert Barre naceu en París o 6 de maio de 1818. Atraído pola pintura, ingresou na Escola de Belas Artes de París o 7 de abril de 1838, onde tivo como mestre a Paul Delaroche.Bellier de La Chavignerie, E. (1882).Bénézit, E. (1939).Forrer, L. (1916).  

 Barre pintor 
Como pintor, foi autor dos frescos da capela de San Xosé na Igrexa de Santo Eustaquio, en París, e na mesma igrexa comezou os frescos da capela dos Santos Inocentes, aínda que ao non puido concluílos, pola súa crecente dedicación ao gravado de cuños a partir de 1845. 

Participou nos Salóns de París de 1843 a 1851, onde expuxo pinturas de temas bíblicos, e obtivo unha medalla de terceira clase no Salón de 1846. Entre os seus óleos máis salientables expostos nestes salóns están Saint Christophe portant le Christ (salón de 1843), Le Retour de l'enfant prodigue (en 1846), Plaute (en 1848) e J.-J. Rousseau âgé de 16 ans est recueilli par Madame Basile, à Turin (en 1851).

Pola súa actividade artística, foi nomeado cabaleiro da Lexión de Honra en 1846.

 Gravador xeral de moedas 
Mais a súa traxectoria artística virou cando o seu pai, Jacques Jean Barre, daquela gravador xeral de moedas de Francia, o reclamou en 1845 como axudante na Monnaie de Paris. A súa colaboración deixouse ver por primeira vez nos deseños dos primeiros selos postais franceses, que datan de 1848. 

miniatura|Punzón orixinal de Désiré-Albert Barre coa figura de Hermes para os selos postais de Grecia (Musée de la Monnaie, París).Fanchini, L. (2013). "Les poinçons et les épreuves de la grosse tête d'Hermès de Grèce". En Documents Philatéliques. N° 217. 3º trimestre. Páxinas 2-16.Fanchini, L. (2011). "The Dies and Proofs of the “Large Hermes Head” of Greece". En Philotelia N° 669. Xullo-agosto. Páxinas 218-240. 

En febreiro de 1855 foi nomeado sucesor do seu pai no posto de gravador xeral de moedas, polo que tivo que asumir os traballos que aquel tiña pendentes, sinaladamente os selos de correos de Francia, o cal non foi ben recibido por Anatole Hulot, o contratista encargado da súa impresión e especialista en galvanoplastia. Para competir con esta técnica de reprodución dos clixés necesarios para a creación das placas de impresión dos selos, Barre comezou a facer probas de cuñaxe coa prensa de volante monetaria entre 1858 e 1859, co apoio da Comisión de Moeda. Con todo, inicialmente Hulot logrou manter o seu contrato, para o que se viu na obriga de baixar os prezos, mais unha demora nunha entrega por parte de Hulot en 1861 posibilitou que Barre se fixese merecedor do contrato para a produción das pranchas dos primeiros selos postais encargados polo Goberno de Grecia (coa tipoloxía da cabeza de Hermes), mediante cuñaxe coa prensa de volante.Fanchini, L. (2008). "Les essais «Cérès 1858». Pourquoi font-ils partie intégrante de la philatélie grecque ?». En Documents philatéliques. Nº 198. 4º trimestre. Académie de philatélie. Páxinas 3-18.Fanchini, L. (2011). "Tirages de Paris de la «grosse tête d’Hermès» : Quantités exactes commandées et livrées à Athènes". En Documents Philatéliques. N° 210. 4º trimestre. Páxinas 25-37. En 1876 volveu utilizar a mesma técnica para os selos complementarios.Chambers, M. (2008). "Messenger of the Gods". En Stamp Magazine. Nº 74-1. Xaneiro. Páxinas 44-48.
miniatura|Medalla de Santa Helena, obra de Déseré-Albert Barre (1857)."Médaille de Sainte-Hélène". Cgb.fr
As malas relacións entre Hulot e Barre provocaron demoras na produción de novos selos a principio da década de 1860, das que ambos se responsabilizaron mutuamente.Behr, P.; Brun, J-F.; Chauvet, M. (2000). Timbres de France. Le Spécialisé. Volume 1. 1849-1900. Yvert et Tellier. Páxinas 126-128. ISBN 2868140971.Brun, J-F. dir. (1998). Le Patrimoine du timbre-poste français. Flohic éditions. Páxina 75. ISBN 2842340353 

No relativo á moeda, a Désiré-Albert Barre débenselle os cuños da maioría das moedas francesas a nome de Napoleón III (1852-1870) posteriores ao seu nomeamento como gravador xeral, desde o céntimo de cobre ata os 10 francos de ouro. Do mesmo xeito, encargouse tamén dos cuños doutras moedas estranxeiras, como a primeira serie de moedas do dracma grego a nome de Xurxo I (1863-1913),Moedas gregas de Désiré-Albert Barre. Numista.com e outras para Ecuador,Moedas ecuatorianas de Désiré-Albert Barre. Numista.com Honduras,Moedas hondureñas de Désiré-Albert Barre. Numista.com Uruguai,Moedas uruguaias de Désiré-Albert Barre. Numista.com LuxemburgoMoedas luxemburguesas de Désiré-Albert Barre. Numista.com e Romanía.Moedas romenas de Désiré-Albert Barre. Numista.com Entre 1858 e 1871, Barre recibiu senllas encargas de gravados monetarios por parte do Goberno de Venezuela, unha delas a do busto de Simón Bolívar que a partir de entón apareceu nas moedas daquel país, primeiro nos venezolanos e despois nos bolívares.Moedas venezolanas de Désiré-Albert Barre. Numista.comTorrealba, V. (2021. "El perfil de Bolivar en las Monedas Venezolanas ". MonedasdeVenezuela.com 

Entre as súas medallas máis significativas destacan as dedicadas a Isidor Geoffroy St. Hilaire (1853)"Second Empire, la Société Zoologique d'Acclimatation à Ididore Geoffroy Saint Ilare, par Barre, 1857 Paris". Inumis.com ou á Exposición Universal de 1878"Médaille de récompense, Exposition Universelle". Cgb.fr. Así mesmo, Barre é o autor da condecoración da medalla de Santa Helena (1857).

Á parte do seu labor como gravador, Barre foi autor do libro Graveurs Généraux et particuliers des Monnaies de France, Contrôleurs Généraux des Effigies, Noms de quelques graveurs en Médailles de la Renaissance Française, publicado en París en 1867.

 Galería de traballos 

 Selos 

 Moedas 

 Notas 

 Véxase tamén 

 Bibliografía 
 Bellier de La Chavignerie, E. (1882). "Barre (Désiré-Albert)". En Dictionnaire général des artistes de l'École française depuis l'origine des arts du dessin jusqu'à nos jours: architectes, peintres, sculpteurs, graveurs et lithographes. Tomo 1. Renouard, París. Páxina 46.
 Bénézit, E. (1939). "Barre, Albert-Désiré". Dictionnaire des peintres, sculpteurs, dessinateurs et graveurs, Tomo 1. Gründ, París. Páxina 379.
 Forrer, L. (1916). "Barre, Albert Désiré". En Biographical Dictionary of Medallists. Vol I. Spink & Son, Londres. Páxina 127.
 Mazerolle, F. (1907). L'Hôtel des monnaies: les batiments, le musée, les ateliers. Renouard, París.
 Marx, R. (1897). Les Médailleurs français depuis 1789, notice historique, suivie de documents sur la glyptique au XIXe siècle. Société de propagation des livres d'art, París.
 Rodot, N. (1904). Les médailleurs et les graveurs de monnaies, jetons et médailles en France. Leroux, París.

 Outros artigos 
 Gravador xeral de moedas de Francia
 Monnaie de Paris

Categoría:Nados en París
Categoría:Nados en 1818
Categoría:Finados en 1878
Categoría:Deseñadores de moeda de Francia
Categoría:Personalidades do gravado
Categoría:Personalidades da filatelia
Categoría:Pintores de Francia
Categoría:Cabaleiros da Lexión de Honra
Categoría:Personalidades sen imaxes